NÖÖRJEN GÆRHKOE (LOGO)

**Skælloen sïejhme njoelkedassh**

Gærhkoe-digkien mieriedimmie 2021

**1.** Gærhkoe laavkoemasse bööresovvebe juktie Jeesuse stilleme laavkodh jïh almetjidie ööhpehtidh jaehkedh. Meehten vaentjielasse, 28, 18-20, naemhtie tjaalasovveme:

*«Gaajhke faamoe elmierïjhkesne jïh eatnasmisnie munnjien vadtasovveme. Vaedtsede darjode gaajhkide åålmegidie learoehkinie: Laavkode Aehtjien jïh Baernien jïh Aejlies Voejkenen nommese jïh ööhpehtidie gaajhkem maam manne dijjem stilleme. Jïh dijjem dåeredem gaajhkide biejjide veartenen minngemes beajjan.» (Meeht 28, 18-20).*

**2.** Juktie Jeesuse numhtie stilleme, gærhkoen åålmegh maanide laavkoeh giejtie eejhtegh /eejhtegi-bielieh gærhkose buektieh lååvkesovvedh. Dovne noere jïh geerve almetjh lååvkesuvvieh gosse jïjtjh sijhtieh. Gosse maana lååvkesåvva, dellie maana edtja dovne gåetesne jïh gærhkosne jaahkoen bïjre ööhpehtovvedh jïh skylledh. Gosse maana lååvkesåvva, dellie kristelassji jaahkoe bæjhkoehtåvva. Jaahkoe skælloen jupmele-gaagkestimmesne aaj bæjhkoehtåvva.

**3**. Dah gïeh lååvkesovveme jïh dah gïeh eah leah lååvkesovveme, maehtieh skælloe-ööhpehtimmiem åadtjodh. Gærhkoe sæjhta dah gïeh eah leah lååvkesovveme, edtjieh ööhpehtovvedh guktie Kristusasse jaehkieh jïh jïjtjh veeljieh lååvkesovvedh. Ajve dah gïeh lååvkesovveme, maehtieh skylledh.

Dah gïeh skælloe-ööhpehtimmiem åådtjeme, mohte eah lååvkesovveme, dah aaj edtjin hijven galhkemem åadtjodh.

**4.** Gaajhkesh skællose bööresuvvieh jalhts dej maahtoeh viesjie leah, jïh dah sjïere viehkiem daarpesjieh.

**5.** Åålmegen jupmele-gaagkestimmieh vihkele skyllijidie. Skyllijh edtjieh uhtjemes gaektsien aejkien gyrhkesjidh mearan skyllijinie leah. Skælloe-aejkien golme sjïere jupmele-gaagkestimmieh: gyrhkesjimmie gosse åålmege bæjjohte gïeh skyllijinie leah jïh jupmele-gaagkestimme gosse skylliji jahkoe-ööhpehtæjja skyllijinie soptseste jïh jupmele-gaagkestimmie gosse åålmege skylliji åvtese rohkele jïh dejtie bueriesjugnede. Skyllijh edtjieh ovmessie jupmele-gaagkestimmiejgujmie åahpenidh jïh sïejhme jupmele-gaagkestimmiejgujmie åahpenidh jïh gaagkestimmiejgujmie maam åålmege mieriedamme. Skyllijh edtjieh saalmigujmie åahpenidh mejtie gærhkoen åålmegh eeremasth laavloeh.

**6.** Gosse jupmele-gaagkestimmie skælloe-aejkien, dellie dah bijpele-teeksth lohkesuvvieh mah gærhkoe-jaepien lohkesuvvieh. Gosse åålmege edtja skylliji åvteste rohkelidh jïh dejtie buriesjugniedidh, dellie skælloe-biejjien teeksth lohkesuvvieh. Jupmele-gaagkestimmien liturgije edtja åålmegen liturgije-njoelkedassine sjïehtesjidh.

**7.** Gosse jupmele-gaagkestimmie skyllijigujmie aktine, dellie hearra jïh jaahkoe-ööhpehtæjja jïh jeatjebh gïeh skyllijidie ööhpehtamme, edtjieh liturgijinie årrodh /liturgijinie dïenesjidh.

**8.** Åålmegh gelkieh daejtie njoelkedasside utnedh, jïh eah galkh jaepien 1992 Jupmele-gaagkestimmien njoelkedasside utnedh. Jupmele-gaagkestimmien sïejhme njoelkedassh, boelhke 6, gelkieh utnedh gosse skælloe-aejkien jupmele-gaagkestimmie.